Eestlaste mängust ning tulemustest põhiturniiri teisel päeval teavad nagunii kõik, kuid kordame siiski olulisemad  asjad üle. Hoolimata tõsiasjast, et ühel mänguetapil oli kokku sees veel julgelt üle 50 mängija, "suudeti" kõik allesjäänud kolm eestlast ühte lauda paigutada ning see ei lõppenud kahjuks kohe üldsegi hästi. Esimesena langes Imre Harjaku käe läbi ning mis kõige hullem - varsti lendas ka Harjak ise. Ainus mees, kes kulges rahulikult ja probleemideta rahadesse, oli teist päeva chipliidrina alustanud Runnar, mis tähendas kindlust vähemasti selles, et tühjade pihkudega eestlased ei jää. Kahjuks jäi tal siiski  finaallauast omajagu puudu ning tobe bad beat A8-ga A7 vastu lõpetas Runnari tee 18. koha ning 4,095 poundiga.